L 73/20 Jurnalul Oficial al Uniunii Europene 19.3.2009 COMISIE DECIZIA COMISIEI din 16 martie 2009 de modificare a Deciziei 2003/322/CE în ceea ce priveşte hrănirea anumitor specii de păsări necrofage în Bulgaria cu anumite materiale de categoria 1 [notificată cu numărul C(2009) 1670] (Numai textele în limbile bulgară, franceză, greacă, italiană, portugheză și spaniolă sunt autentice) (Text cu relevanță pentru SEE) (2009/247|CE) COMISIA COMUNITAÎILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1774/2002 al Parla- mentului European și al Consiliului din 3 octombrie 2002 de stabilire a normelor de sănătate animală privind subprodusele de origine animală care nu sunt destinate consumului uman (!), în special articolul 23 alineatul (2) litera (d), întrucât: (1) Decizia 2003/322/CE a Comisiei din 12 mai 2003 de punere în aplicare a Regulamentului (CE) nr. 1774/2002 al Parlamentului European și al Consiliului în ceea ce priveşte hrănirea anumitor specii de păsări necrofage cu anumite materiale de categoria 1 (?) stabileşte condițiile pentru autorizarea hrăniri de către anumite state membre a anumitor specii de păsări necrofage pe cale de dispariție sau protejate. (2) Decizia menționată enumeră statele membre autorizate să utilizeze această posibilitate, speciile de păsări necrofage care pot fi hrănite cu materiale de categoria 1 și normele de punere în aplicare pe baza cărora se poate efectua hrănirea. (3) Bulgaria a depus o cerere pentru autorizarea hrănirii anumitor specii de păsări necrofage cu anumite materiale de categoria 1 și a depus informații satisfă- cătoare privind existența respectivelor păsări pe teritoriul său şi privind măsurile de siguranță care se vor aplica la hrănirea acestor păsări cu subproduse de origine animală din categoria 1. (4)  Prin urmare, Decizia 2003/322/CE ar trebui modificată în consecință. () JO L 273, 10.10.2002, p. 1. JO L 117, 13.5.2003, p. 32. Măsurile prevăzute în prezenta decizie sunt conforme cu avizul Comitetului permanent pentru lanţul alimentar şi sănătatea animală, ADOPTĂ PREZENTA DECIZIE: Articolul 1 Decizia 2003/322/CE se modifică după cum urmează: 1. Articolul 1 se înlocuieşte cu următorul text: „Articolul 1 Norme de aplicare privind hrănirea păsărilor necrofage cu materiale de categoria 1 În temeiul articolului 23 alineatul (2) litera (d) din Regula- mentul (CE) nr. 1774/2002, Bulgaria, Grecia, Spania, Franța, Italia, Cipru și Portugalia pot autoriza folosirea cadavrelor întregi de animale care pot conține materiale cu riscuri speci- ficate, menționate la articolul 4 alineatul (1) litera (b) punctul (ii) din respectivul regulament, pentru hrănirea speciilor de păsări necrofage pe cale de dispariție sau protejate, astfel cum se prevede în partea A din anexa la prezenta decizie.” . Articolul 4 se înlocuieşte cu următorul text: „Articolul 4 Respectarea legislației de către statele membre în cauză Statele membre în cauză iau de îndată măsurile necesare pentru a se conforma prezentei decizii și publică măsurile respective. Statele membre informează de îndată Comisia cu privire la aceasta.”